Jinsab f’qagħda kritika, l-eks Prim Ministru Iżraeljan Ariel Sharon. Sharon li għandu 85 sena, ilu f’koma mill-2006 u t-tobba qalu li diversi organi fosthom il-kliewi, mhux qed jaħdmu tajjeb. Sharon kien sar Prim Ministru t’Iżrael fl-2001 u kien sofra minn puplesija ħafifa fl-2005. Wara li reġgħet għaddietu puplesija oħra fl-2006, huwa waqa f’koma u baqa sa llum. Fl-aħħar sigħat sahhtu marret ghall-aghar. Fl-isptar huwa jinsab imdawwar mill-membri tal-familja tiegħu. Ariel Sharon ġġieled fil-gwerrer kollha tal-Iżraeljani minn meta Iżrael twaqqaf bħala stat fl-1948. Ammirat minn ħafna Iżraeljani bħala mexxej militari kbir, izda mhux l-istess jista jingħad mill-Palestinjani. Huwa kien ilu membru tal-partit Likud mis-sebgħinijiet, konsulent dwar is-sigurta tal-Prim Ministru Iżraeljan, Rabin u Ministru ta’ diversi oqsma sakemm sar Prim Ministru fl-2001 fuq l-għajta li jġib is-sigurta u l-paci fil-Lvant Nofsani. Fl-2005, Sharon kien telaq mill-partit xellugi Likud u waqqaf il-partit centali Kadima.